
Répáshuta Község Önkormányzata

3559 Répáshuta, Kossuth út 2.

38-16/2012.




     JEGYZŐKÖNYV 

Készült Répáshuta Község Önkormányzata Képviselő-testületének 2012. november 28. napján 15.00 órakor kezdődő üléséről és közmeghallgatásról.
Jelen vannak:
Mátrai Károly polgármester


Telekes Gábor alpolgármester


Erdős Tamás önkormányzati képviselő


Kátai Imre


„


Petőfi Valéria

„


Dr. Hegyközi Béla körjegyző

A polgármester köszönti a képviselő-testületet. Megállapítja, hogy az ülés határozatképes, azt megnyitja.

Ismerteti a napirendet:

1./ Közmeghallgatás
     Előadó: Mátrai Károly polgármester

2./ Beszámoló az önkormányzat 2012. évi háromnegyedéves gazdálkodásáról
     Előadó: Mátrai Károly polgármester

3./ Az önkormányzat 2013. évi költségvetési koncepciója

     Előadó: Mátrai Károly polgármester

4./ A Bursa Hungarica ösztöndíj pályázatok elbírálása
     Előadó: Mátrai Károly polgármester

A napirendi pontokkal valamennyi képviselő egyetért.

1. Napirendi pont: Közmeghallgatás
A polgármester előadja, hogy a közmeghallgatáson 1 lakos jelent meg.
Szigeti Lászlóné előadja, hogy a postával szemben lakik, így az autósok rendszeresen az ő lakóháza előtt állnak meg, többször a kapujuk bejáratánál. Emiatt az út bitumenezése tönkrement, megsüllyedt. Korábban mindig feltöltötték, javítgatták, de a rossz anyagi helyzetük miatt ezt már nem tudják vállalni.

A polgármester előadja, hogy a helyszínen tájékozódik majd, hogy milyen megoldás lehetséges a probléma kezelésére.

2. Napirendi pont: Beszámoló az önkormányzat 2012. évi háromnegyedéves gazdálkodásáról.

Az önkormányzat és intézményei működési bevételeinek teljesítése a tervezett előirányzatnak megfelelően időarányosan történt.
Az önkormányzat normatív állami hozzájárulás különböző jogcímein tervezett és módosított előirányzatait időarányosan megkapta.

Az átengedett SZJA és SZJA kiegészítések tervezett és módosított előirányzatnak megfelelően megkapta az önkormányzat.

A gépjárműadó, valamint a helyi adókból többletbevétel jelentkezik az elmúlt évek elmaradt hátralékaiból.

Az önkormányzat pályázatot nyújtott be falufejlesztésre, energiaudvar létesítésére, az elvégzett fejlesztés elszámolása folyamatban van.

Pályázati összegek: 
mozgókönyvtár 

150 eFt




Augusztus 18-i rendezvény
175 eFt

Bevételek:









        eFt-ban

	Megnevezés
	Módosított ei.
	Teljesítés
	%

	Átengedett központi adók
	15627
	11072
	71

	Önkormányzati költségvetési támogatás
	11458
	10993
	96

	Helyi adók
	5700
	5556
	97

	Gépjárműadó
	3000
	3203
	100

	Talajterhelési díj
	
	41
	100

	Helyi adókhoz kapcs. pótlék, bírság
	200
	309
	100

	Intézmény működési bevételek
	5850
	4315
	74

	Működési célú pénzeszköz államháztartáson belül, közfogl. illetménye, mozg. korl. támog.
	1759
	925
	58

	Intézményi finanszírozás
	11844
	815
	6

	Fejlesztési támogatás
	4567
	14
	

	Támog. ért. felhalm. bev. Eu-s programokra
	
	940
	

	Támog. ért. működési bevétel
	
	263
	

	Támog. ért. fejl. bev. (könyvtár, ravatalozó)
	
	435
	

	Előző évi költségvetési kieg.
	
	471
	

	Osztalék
	
	204
	

	Rövid lejáratú hitelfelvétel
	
	2000
	

	Előző évi pénzmaradvány
	1005
	
	

	Forráshiány
	31809
	
	

	Összesen
	92639
	41556
	49


Az önkormányzat 2012. áprilisig ÖNHIKI-s pályázatot nyújtott be az Önkormányzati Minisztériumhoz 30814 eFt-tal. A működési kiadási szintjének korrigálása alapján az önkormányzatot megillető támogatás összege 1239 eFt, melyet, egy összegben július hónapban kaptunk meg.

Az önkormányzat 2012. szeptemberében benyújtotta ÖNHIKI-s pályázatát a II. ütemben is 30814 eFt összeggel, melyről döntés még nem történt a negyedév végéig.

Hitelek felvétele:

Rövidlejáratú likviditási hitel július hónapban 2000 eFt.

Fejlesztési bevételek:

Elmaradt pályázatok bevétele 940 eFt (orvosi rendelő)

Kiadások:

Működési kiadások:

Az önkormányzat és intézményeinek működési kiadásainál csak a legfontosabb és kötelező feladatok ellátásához szükséges kifizetéseket eszközölt. A személyi juttatásokat, társadalombiztosítási járulékokat a tervezett pénzforgalmi előirányzatnak megfelelően időarányosan teljesítettük.

A Bükkszentkereszti Közoktatási Társulás felé, valamint a Körjegyzőség felé van hátralékunk.
A működési hitel visszafizetése az alábbiak szerint alakult:

2011. évben felvett rövid lejáratú hitel visszafizetése július hónapban 2000 eFt.

Kiadások:








                eFt-ban

	Megnevezés
	Módosított ei.
	Teljesítés
	%

	Személyi juttatások, járulékok
	24135
	19261
	80

	Dologi kiadások
	24757
	10548
	43

	Pénzeszköz átadás (szociális támogatások)
	2690
	3278
	100

	Műk. pénzeszk. átadás önkorm. (körjegyzőség)
	35090
	4255
	10

	Felújítás Öregek Otthona, Orv. rend., Ravatalozó
	2653
	727
	

	Közvilágítási részvény
	
	248
	

	Céltartalék
	400
	
	

	Működési hitel
	2000
	2855
	100

	Hosszúlejáratú hitel (Kossuth út)
	914
	685
	75

	Átfutó kiadás
	
	1500
	

	Összesen:
	92639
	43357
	47


Fejlesztési kiadások:

Ravatalozó felújítása:

450 eFt

Orvosi rendelő felújítása:
277 eFt

Pénzkészlet szeptember 30-án:
önkormányzat
18 eFt






Óvoda

68 eFt

Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének

39/2012.(XI.28.) önkormányzati határozata

Tárgy: Az önkormányzat 2012. évi háromnegyedéves költségvetési gazdálkodásáról szóló beszámoló elfogadása

Répáshuta Községi Önkormányzat Képviselő-testülete úgy határozott, hogy az önkormányzat 2012. évi háromnegyedéves költségvetési gazdálkodásáról szóló beszámolót az ismertetett tartalommal elfogadja.

Határidő: azonnal

Felelős: polgármester, körjegyző

3. Napirendi pont: Az önkormányzat 2013. évi költségvetési koncepciója

A polgármester előadja, hogy az államháztartásról szóló hatályos 2011. évi CXCV. tv. 24. §. (1) bek. szerint a körjegyző által elkészített, a következő évre vonatkozó költségvetési koncepciót a polgármester november 30-ig (a helyi önkormányzati képviselő-testület tagjai választásának évében, legkésőbb december 15-ig) benyújtja a képviselő-testületnek.

Ezen törvényi előírásnak eleget téve számba vettük önkormányzatunk 2013. évi feladatait és kötelezettségeit, várható kiadásait illetve bevételeit és elkészítettük Répáshuta Község Önkormányzat 2013. évi költségvetésének koncepcióját, melyet ezennel a képviselő-testület elé terjesztek.

Répáshuta  Község Önkormányzat

2013. évi működési bevételeinek várható alakulása

· Intézményi működési bevételünk jelentős részét a bérleti díjak teszik ki, ezen kívül a szállásdíj bevételek is ide tartoznak

· Sajátos működési bevételeink (helyi adók és átengedett központi adók) 

· Helyi adó bevételünk az előző évhez hasonló mértékű várható

· A költségvetési törvénytervezet 32. §-a szerint „ A gépjárműadóról szóló törvény alapján a belföldi gépjárművek után a települési önkormányzat által beszedett adó 40 %-a a települési önkormányzatot illeti meg.” 

· A személyi jövedelemadó teljes mértékben megszűnik, helyette a kötelező feladatok ellátására feladatalapú támogatást kapunk.

· Költségvetési támogatások rendszere a költségvetési törvénytervezet szerint az alábbiak szerint körvonalazódik: 

· Új elem a közvilágítás, köztemető, közutak fenntartásának támogatása

· Az óvodai normatívák esetében a gyermek létszám mellett új mutatóként jelenik meg az óvodapedagógusok és az óvodapedagógusok nevelő munkáját közvetlenül segítők (dajkák) létszáma.

· Átvett pénzeszköz és működési célú támogatás értékű bevételünk 2013-ban főleg a közfoglalkoztatás támogatásából keletkezhet. 
Répáshuta  Község Önkormányzat

2013. évi működési kiadásainak várható alakulása

· Személyi jellegű kiadásaink az előző évhez hasonlóan alakulnak. A kormány foglalkoztatás politikája nagy létszámú közfoglalkoztatott alkalmazását vetíti előre az elkövetkező évre is. A  8 órás közfoglalkoztatottak  bére – szóbeli tájékoztató szerint – 2013-ban is 71.800 Ft marad. A garantált minimál bér, illetve a szakmunkás minimálbér összegéről még folynak a tárgyalások. 

· A járulékok mértéke 27 %-os marad. 

· Dologi kiadásainkat várhatóan csökkenti az iskola állami működtetése. 

· Ellátottak pénzbeli juttatása jogcímén a lakásfenntartási támogatás és a szociális segélyek 10 %-os, a foglalkoztatást helyettesítő támogatás 20 %-os önkormányzatot terhelő részét tervezzük meg eredeti előirányzatként. 

Répáshuta Község Önkormányzat 2013. évi felhalmozási célú 

bevételeinek, kiadásainak várható alakulása

Felhalmozási bevételünk származhat nyertes pályázatokra kapott felhalmozási célú támogatás értékű bevételből 

Felhalmozási kiadásként jelentkezik a fejlesztési elképzeléseink önerő része, melyek elsősorban a következők:

Elnyert pályázataink:

· Közösségi energiaudvar fejlesztése

Fejlesztési elképzeléseink: 

- a Nemzetiségi Önkormányzaton keresztül a Tájház felújítása

- az Egészséges Életmódért az Ifjúságért, Répáshutáért Közalapítványon keresztül

  a buszmegállók felújítása

A felhalmozási egyensúly megteremtése érdekében ezen bevételeinket és kiadásainkat azonos összegben tervezzük.

Jogszabályi változás vagy más egyéb okból tervezett intézkedések:

· Közös önkormányzati hivatal létrehozása Bükkszentkereszttel

· Törvényi változás miatt a közoktatási társulás megszüntetése

· Intézményi átszervezés a házi segítségnyújtás, a gyermekjóléti szolgálat és családsegítés esetében.

Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének

40/2012.(XI.28.) önkormányzati határozata

Tárgy: Az önkormányzat 2013. évi költségvetési koncepciójának elfogadása

Répáshuta Községi Önkormányzat Képviselő-testülete úgy határozott, hogy az önkormányzat 2013. évi költségvetési koncepcióját az ismertetett tartalommal elfogadja.

Határidő: azonnal

Felelős: polgármester, körjegyző

4. Napirendi pont: A Bursa Hungarica ösztöndíj pályázatok elbírálása

A polgármester előadja, hogy a Bursa Hungarica ösztöndíj pályázat elbírálására kerül sor, ezért zárt ülést rendel el.
A nyilvános ülés 17.15 órakor folytatódik
A zárt ülést követően a polgármester megköszöni a részvételt, az ülést bezárja.

Kmf.


Mátrai Károly
Dr. Hegyközi Béla


polgármester
körjegyző

